**รายงานการประชุมบุคลากรสายสนับสนุน วาระพิเศษ 1/2562**

**เริ่มประชุมเวลา 10.00 น.**

คณบดีคณะศึกษาศาสตร์ ประธานที่ประชุมกล่าวเปิดประชุมและนำเสนอต่อที่ประชุมตามระเบียบวาระการประชุมดังนี้

**1. เรื่อง การอำลาตำแหน่งผู้บริหารวาระการดำรงตำแหน่งคณบดี และการแสดงความขอบคุณและมอบ**

**ของที่ระลึกแด่ผู้บริหารคณะศึกษาศาสตร์ มหาวิทยาลัยขอนแก่น**

ผู้อำนวยการกองบริหารงานคณะศึกษาศาสตร์ นำเสนอต่อประธานและที่ประชุมทราบดังนี้

1. เนื่องด้วยคณบดีคณะศึกษาศาสตร์และคณะผู้บริหารได้รับการแต่งตั้งจากมหาวิทยาลัยขอนแก่นให้เข้ารับตำแหน่งคณบดีคณะศึกษาศาสตร์ มหาวิทยาลัยขอนแก่น ตั้งแต่ปี พ.ศ.2554 –2558 และ ปี พ.ศ.2558 -2562 จนครบ2 วาระ เมื่อวันที่ 6 มิถุนายน 2562 นั้น

2.ประธานที่ประชุม แจ้งให้คณะทีมผู้บริหาร กล่าวแสดงความรู้สึก ตามลำดับ สรุปพอสังเขป ดังนี้

2.1 การทำงานเป็นทีม นำมาซึ่งความสำเร็จของคณะศึกษาศาสตร์

2.2 การสื่อสารระหว่างหน่วยงาน และรายบุคคลที่ดีขึ้น

2.3 ได้รับความช่วยเหลือจากบุคลากรทุกฝ่ายที่เกี่ยวข้องเป็นอย่างดี โดยเฉพาะการของบประมาณการซ่อมแซม ปรับปรุงอาคารต่าง ๆ อาทิเช่น ห้องประชุมสายสุรี จุติกุล ห้องประชุม iclass ชั้น 4 ลานบัวแก้ว ซึ่งของบประมาณจัดทำหลังคาลานบัวแก้ว เพื่อให้นักศึกษาใช้ทำกิจกรรมต่าง ๆ

2.4 การบูรณะอาคาร 2 ของคณะศึกษาศาสตร์ เพื่อจัดทำเป็นสถานที่สำหรับโครงการโรงเรียนสาธิตฝ่ายนานาชาติ (กำลังเสนอแบบโครงการก่อสร้างกับกองอาคารสถานที่มหาวิทยาลัยขอนแก่น

2.5 เนื่องจากจะเกิดโครงการความร่วมมือระหว่างประเทศ มีนักศึกษาทุนจากต่างประเทศมาศึกษาต่อ นอกจากนี้ มีแนวโน้มจะมีชาวต่างชาติมาศึกษาในโครงการแลกเปลี่ยน จึงมีความจำเป็นขอให้บุคลากรสายสนับสนุนฝึกภาษาและสื่อสารให้กับผู้มาติดต่อหรือขอความช่วยเหลืออื่น ๆ

2.6 ได้รับความช่วยเหลือจากบุคลากรทุกฝ่ายในการให้ข้อมูลเพื่อตอบตัวดัชนีชี้วัด การจัดทำเอกสารประกันคุณภาพเพื่อส่งให้มหาวิทยาลัยขอนแก่นให้ทันเวลาที่กำหนด ความทุ่มเทการประสานงานกับฝ่ายต่าง ๆ หรือผู้บริหารด้วยความเอาใจใส่และรับผิดชอบอย่างดี

2.7 ได้มีโอกาสทำงานกับบุคลากรสายสนับสนุนในงานด้านบริหาร มีความชอบมากขึ้นและคุ้นเคยกับการฝึกด้านการจัดทำนวัตกรรมการสื่อสารออกสู่สังคม อาทิเช่น การเป็นผู้กำกับการทำภาพยนตร์ เรื่อง ข่อยฮักเจ้าหลาย Myschool ถ่ายทำเสร็จแล้ว กำลังรอการตัดต่อและฉายในโรงภาพยนตร์

2.8 คณะผู้บริหารขอฝาก 3 ห่วง คือ ห่วงที่ 1 ห่วงประชาสัมพันธ์ ห่วงที่ 2 ห่วงไอที และห่วงที่ 3 ห่วงโสตทัศนูปกรณ์ และการให้ข้อมูลอันทันสมัยกับคณะศึกษาดูงานจากหน่วยงานภายนอก

2.9 บุคลากรสายสนับสนุนในส่วนหน่วยประสานงานสาขาวิชา และส่วนกลางให้ความช่วยเหลือในทุก ๆ เรื่องกับคณะผู้บริหาร ให้สามารถทำงานด้านบริหารและอื่น ๆอย่างราบรื่น และได้รับความร่วมมือกับอาจารย์ เจ้าหน้าที่และนักศึกษาที่เกี่ยวข้องมาเข้าร่วมกิจกรรมของฝ่ายพัฒนานักศึกษาจนบรรลุวัตถุประสงค์และสร้างชื่อเสียงในระดับคณะ ประเทศและต่างประเทศ

และประธานที่ประชุมกล่าวขอบคุณคณะผู้บริหารและบุคลากรสายสนับสนุนที่ให้ความไว้วางใจมาเป็นคณบดีคณะศึกษาศาสตร์ และนำพาให้คณะศึกษาศาสตร์มีความเจริญและสร้างชื่อเสียงในระดับประเทศ และต่างประเทศ มีโครงการความร่วมมือจากประเทศต่าง ๆเข้ามาเป็นเครือข่าย และแลกเปลี่ยนความรู้ อาจารย์ และนักศึกษา การปฏิบัติงานในโอกาสต่อไปจะมีความละเอียดในทุก ๆเรื่อง การมีระเบียบต่าง ๆมากำกับมากขึ้น การทำงานที่ค่อนข้างยากเพราะต้องมีความรู้ การอ้างอิงระเบียบที่นำมาใช้ต้องมีกฎหมายรองรับและอ้างอิงๆได้

นอกจากนี้ ในนามประธานมูลนิธิ 50 ปี ศึกษาศาสตร์ จะดำเนินการหารายได้เพื่อสะสมเข้ามูลนิธิ 50 ปี ศึกษาศาสตร์ ซึ่งขณะนี้ได้นำเงินจากการจัดหารายได้ “คอนเสิร์ต นันทิดา แก้วบัวสาย” เนื่องในโอกาสครบรอบ 50 ปี คณะศึกษาศาสตร์ มหาวิทยาลัยขอนแก่น ซึ่งได้จัดขึ้นในวันที่ 16 กุมภาพันธ์ 2561 ณ ห้องประชุมสายสุรี จุติกุล จำนวน 500,000 บาท(ห้าแสนบาทถ้วน) เข้าบัญชีประเภทออมทรัพย์เรียบร้อยแล้ว ส่วนสถานที่จัดตั้งมูลนิธิ 50 ปี ศึกษาศาสตร์ ณ บริเวณข้างห้องสมุด จีนแบรี่ คณะศึกษาศาสตร์ (KKU Showcase หรือ ห้องจำหน่ายของที่ระลึก คณะศึกษาศาสตร์) และจัดสถานที่สำหรับสมาคมศิษย์เก่า คณะศึกษาศาสตร์ สำหรับให้ประธานและสมาชิกของสมาคมศิษย์เก่าในครั้งนี้ด้วย ทั้งนี้ขอขอบคุณรองคณบดีฝ่ายบริหาร ได้มอบเงินสมทบในนามศิษย์เก่าของสาขาวิชาเทคโนโลยีการศึกษา เพื่อสมทบเข้ามูลนิธิ 50 ปี ศึกษาศาสตร์และได้นำเข้าบัญชีของมูลนิธิดังกล่าวเป็นที่เรียบร้อยแล้ว

เพื่อแสดงความขอบคุณ คณบดีคณะศึกษาศาสตร์ และคณะทีมผู้บริหาร ผู้อำนวยการกองบริหารงานคณะศึกษาศาสตร์ในนามผู้แทนของบุคลากรสายสนับสนุนคณะศึกษาศาสตร์ จึงใคร่ขอขอบคุณที่ท่านและคณะผู้บริหารได้ทุ่มเท แรงกายแรงใจและสติปัญญา ร่วมพัฒนาคณะศึกษาศาสตร์ของเราในภารกิจทุก ๆ ด้านให้เจริญรุ่งเรืองมาจนถึงวันนี้ นับว่าควรแก่การยกย่องสรรเสริญและแสดงความชื่นชมที่ท่านและคณะผู้บริหารได้ปฏิบัติงานด้วยความเสียสละ มานะอดทน เพื่อประโยชน์ของประเทศชาติและคณะศึกษาศาสตร์ มหาวิทยาลัยขอนแก่น และขอมอบของที่ระลึกให้กับคณบดีและคณะทีมผู้บริหาร ตามรายละเอียด ดังนี

- ผู้อำนวยการกองบริหารงานคณะ มอบแด่ คณบดี

- หัวหน้างานคลังและพัสดุ มอบแด่ รองคณบดีฝ่ายบริหาร

- หัวหน้างานวิชาการและพัฒนานักศึกษา มอบแด่ รองคณบดีฝ่ายวิชาการ

- หัวหน้างานแผนและสารสนเทศ มอบแด่ รองคณบดีฝ่ายวางแผน

- หัวหน้างานบริหารและธุรการ มอบแด่ รองคณบดีฝ่ายวิเทศสัมพันธ์

- หัวหน้างานอาคาร สถานที่ และยานพาหนะ มอบแด่ รองคณบดีฝ่ายวิจัย

- คุณอุไร ราชวิจิตร มอบแด่ ผู้ช่วยคณบดีฝ่ายพัฒนานักศึกษาและ

วิชาการ

- คุณนภสร ศิริเจริญศรี มอบแด่ ผู้อำนวยการศูนย์ฝึกประสบการณ์

วิชาชีพครู

- คุณโสภัณ พรมโสดา มอบแด่ ผู้อำนวยการศูนย์นวัตกรรมและเทคโนโลยี

สารสนเทศ

และหลังจากเสร็จพิธีมอบของที่ระลึก คณบดีคณะศึกษาศาสตร์ คณะทีมผู้บริหาร ผู้อำนวยการกองบริหารงานคณะศึกษาศาสตร์ และบุคลากรสายสนับสนุนถ่ายรูปร่วมกัน

จึงนำแสนอที่ประชุมเพื่อทราบ

ที่ประชุมรับทราบ

**2.เรื่อง การมอบรางวัลบุคลากรดีเด่น “ศรีบัวแก้ว”ของบุคลากรสายสนับสนุน คณะศึกษาศาสตร์**

**มหาวิทยาลัยขอนแก่น ประจำปี พ.ศ. 2560 และ 2561**

ผู้อำนวยการกองบริหารงานคณะศึกษาศาสตร์ นำเสนอต่อที่ประชุมความว่า ตามที่คณะศึกษาศาสตร์ มหาวิทยาลัยขอนแก่น มีโครงการพัฒนาในด้านความคิด ทัศนคติและการให้บริการของบุคลากรสายสนับสนุนโดยเน้นในเรื่อง **“จิตบริการนำมาสู่ความสำเร็จขององค์กร”** จึงได้จัดโครงการดังกล่าวขึ้นเพื่อกระตุ้นและเสริมแรงให้บุคลากรสายสนับสนุนคณะศึกษาศาสตร์ที่เป็นแบบอย่างที่ดี ในด้านการครองตน การครองคน การครองงาน และยึดหลักการครองชีพตามหลักจรรยาบรรณของมหาวิทยาลัยขอนแก่น อีกทั้งมีผลการปฏิบัติงานดีเด่นที่เป็นตัวอย่างในการประพฤติตนแก่บุคลากรของคณะศึกษาศาสตร์ มหาวิทยาลัยขอนแก่น

เพื่อให้โครงการพัฒนาดังกล่าวเป็นไปด้วยความโปร่งใส ยุติธรรมและเกิดประสิทธิภาพ  
คณะศึกษาศาสตร์จึงได้แต่งตั้งคณะกรรมการดำเนินโครงการคัดเลือกและรับรางวัลสำหรับบุคลากร  
คณะศึกษาศาสตร์มหาวิทยาลัยขอนแก่น เป็น **“ศรีบัวแก้ว”** ตามคำสั่งคณะศึกษาศาสตร์ ที่ 171/2559 ลงวันที่ 31 สิงหาคม พ.ศ.2559  **นอกจากนี้** ได้กำหนดหลักเกณฑ์การคัดเลือกบุคลากรดีเด่นเพื่อรับรางวัล   
“ศรีบัวแก้ว” ดังรายละเอียดตามเอกสารแนบประกอบวาระการประชุม

เพื่อเป็นเกียรติให้กับบุคลากรดีเด่นเป็น “ศรีบัวแก้ว” ของบุคลากรสายสนับสนุนคณะศึกษาศาสตร์ มหาวิทยาลัยขอนแก่น ประจำปี พ.ศ. 2560 และ 2561 และได้ผ่านความเห็นชอบจากที่ประชุมคณะกรรมการดำเนินโครงการคัดเลือกและรับรางวัลสำหรับบุคลากรคณะศึกษาศาสตร์ เป็น “ศรีบัวแก้ว” เมื่อวันที่ 27 พฤษภาคม 2562 ตามรายละเอียดดังนี้ :

1.รางวัลบุคลากรดีเด่น **“ศรีบัวแก้ว”** ประจำปี พ.ศ. 2560 ได้แก่ **นางสาวมัทนา บัวศรี** ตำแหน่งนักวิเคราะห์นโยบายและแผน ปฏิบัติการ สังกัดงานแผนและสารสนเทศ

2.รางวัลบุคลากรดีเด่น **“ศรีบัวแก้ว”** ประจำปี 2561 ได้แก่ **นางพอใจ รัตติสร้อย** ตำแหน่งนักวิชาการเงินและบัญชี ชำนาญการ สังกัดงานคลังและพัสดุ

ตามรายละเอียดปรากฏในประกาศคณะศึกษาศาสตร์ ฉบับที่ 037/2562 ลงวันที่ 4 มิถุนายน พ.ศ.2562

อนึ่ง คณะศึกษาศาสตร์ จะได้จัดมอบรางวัลบุคลากรดีเด่น **“ศรีบัวแก้ว”** ดังกล่าว  
ขึ้นในวันที่ 6 มิถุนายน 2562 ณ ห้อง 1507 ชั้น 5 คณะศึกษาศาสตร์ มหาวิทยาลัยขอนแก่น ในครั้งนี้

จึงนำแสนอที่ประชุมเพื่อทราบ

ที่ประชุมรับทราบ

เลิกประชุม เวลา 12.00 น.

นางสาววารุณี จุฑาจินดาเขต

นายจักรี ดอนเตาเหล็ก

ผู้จดรายงานการประชุมพิมพ์รายงานการประชุม